Аддзел ідэалогіі, культуры і па справах моладзі гарадскога выканаўчага камітэта Віцебска заклікае спрычыніцца да адной з буйнейшых культурніцкіх гарадскіх падзей праз падачу заявак на фармаванне праграмы свята. Свае ідэі наконт таго, як можна зрабіць больш адметным, цікавым і запамінальным Дзень горада, агульнымі высілкамі палепшыць культурную прастору горада, можна прадставіць і абмеркаваць 28 мая на “Кірмашы праектаў” – пляцоўцы, дзе гуртуюцца культурніцкія дзеячы і актывісты. Найлепшыя прапановы ўвойдуць у праграмы святаў на адміністрацыйным узроўні.